AIŠKINAMASIS RAŠTAS

dėl savivaldybės turto perdavimo Molėtų vaikų savarankiško gyvenimo namams patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti biudžetinei įstaigai Molėtų vaikų savarankiško gyvenimo namams (toliau – įstaiga) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį materialųjį turtą – automobilį „Hyundai Tucson“.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus naudojamas įstaigos nuostatuose numatytai veiklai, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Perduodamas turtas – automobilis „Hyundai Tuccson“ įsigytas projekto „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ Nr. 08.4.1.-ESFA-V-405-02-0001 įgyvendinimo metu. Molėtų rajono savivaldybės administracijos direktoriaus 2019-11-04 įsakymu Nr. B6-906 automobilis buvo perduotas pagal panaudos sutartį 3 (trims) metams vienam iš projekto partnerių Molėtų vaikų savarankiško gyvenimo namams nuostatuose nurodytai veiklai vykdyti. Pasibaigus nuomos terminui įstaiga turtą grąžino perdavimo-priėmimo aktu administracijai.

Automobilis „Hyundai Tuccson“ Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros 2022 m. lapkričio 16 d. aktu Nr. T21-18 pripažintas nereikalingu savivaldybės administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2022 m. lapkričio 16 d. įsakymu Nr. B6-1312 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti įstaigai nuostatuose numatytai veiklai vykdyti.